CELEX: 62013CB0033
Language: mt
Date: 2014-02-06 00:00:00
Title: Kawża C-33/13: Digriet tal-Qorti tal-Ġustizzja (Il-Ħames Awla) tas- 6 ta’ Frar 2014 (talba għal deċiżjoni preliminari tal-Wojewódzki Sąd Administracyjny w Łodzi – il-Polonja – Marcin Jagiełło vs Dyrektor Izby Skarbowej w Łodzi (Rinviju għal deċiżjoni preliminari — Artikolu 99 tar-Regoli tal-Proċedura tal-Qorti tal-Ġustizzja — Tassazzjoni — VAT — Sitt Direttiva — Dritt għal tnaqqis — Rifjut — Fattura maħruġa minn kumpannija li taġixxi prestanome)

10.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/16
            
         Digriet tal-Qorti tal-Ġustizzja (Il-Ħames Awla) tas-6 ta’ Frar 2014 (talba għal deċiżjoni preliminari tal-Wojewódzki Sąd Administracyjny w Łodzi – il-Polonja – Marcin Jagiełło vs Dyrektor Izby Skarbowej w Łodzi
   (Kawża C-33/13) (1)
   
   ((Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Tassazzjoni - VAT - Sitt Direttiva - Dritt għal tnaqqis - Rifjut - Fattura maħruġa minn kumpannija li taġixxi prestanome))
   2014/C 175/18
   Lingwa tal-kawża: il-Pollakk
   
      Qorti tar-rinviju
   
   Wojewódzki Sąd Administracyjny w Łodzi
   
      Partijiet fil-kawża prinċipali
   
   
      Rikorrent: Marcin Jagiełło
   
      Konvenut: Dyrektor Izby Skarbowej w Łodzi
   
      Suġġett
   
   Talba għal deċiżjoni preliminari – Wojewódzki Sąd Administracyjny w Łodzi – Interpretazzjoni tal-Artikolu 4(1) u (2), moqri flimkien mal-Artikolu 5(1), kif ukoll tal-Artikolu 17(2)(a) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) – Dritt għat-tnaqqis tal-VAT tal-input imħallsa – Rifjut tad-dritt għat-tnaqqis tal-VAT għal destinatarju ta’ kunsinni fil-każ fejn il-bejjiegħ juża isem persuna oħra – Ħabi tal-attività vera tal-bejjiegħ – Fattura maħruġa minn persuna li ma hijiex il-bejjiegħ – Assenza tal-ħtieġa li jiġi stabbilit l-għarfien mix-xerrej tal-fatt li t-tranżazzjoni inkwistjoni hija marbuta ma’ reat jew ma irregolarità oħra mwettqa mill-bejjiegħ jew mill-entità li tikkoopera miegħu
   
      Dispożittiv
   
   Is-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima, kif emendata bid-Direttiva tal-Kunsill 2001/115/KE, tal-20 ta’ Diċembru 2001, għandha tiġi interpretata fis-sens li tipprekludi li persuna taxxabbli tiġi rrifjutata d-dritt li tnaqqas it-taxxa fuq il-valur miżjud dovuta jew imħallsa għal oġġetti lilha kkunsinnati, minħabba li, fid-dawl ta’ frodi jew ta’ irregolaritajiet imwettqa mill-persuna li toħroġ il-fattura marbuta ma’ din il-kunsinna, din tal-aħħar titqies li ma saritx realment mill-imsemmija persuna li toħroġ il-fattura, ħlief jekk jiġi stabbilit, fid-dawl ta’ elementi oġġettivi u mingħajr ma jkun meħtieġ li l-persuna taxxabbli twettaq verifiki li ma humiex imposti fuqha, li tali persuna taxxabbli kienet taf jew missha kienet taf li tali kunsinna kienet involuta fi frodi tat-taxxa fuq il-valur miżjud, fatt li huwa l-kompitu tal-qorti tar-rinviju li tivverifika.
   
      (1)  ĠU C 141, 18.05.2013.